open-index/open-wikipedia-markdown huggingface dataset:
Jokilaakson PesäKuula

**Jokilaakson PesäKuula** (lyhenne **PesäKuula**) on ylivieskalaisen, vuonna 1909 perustetun Ylivieskan Kuulan ja haapajärveläisen, vuonna 1990 perustetun Haapajärven Pesä-Kiilojen yhteinen pesäpallojoukkue, jonka naisten edustusjoukkue pelaa Ykköspesissistä ja tyttöjen joukkue Tyttöjen Superpesistä.

## Historia
2020-luvun vaihteessa tyttöjen pesäpallo oli nousussa entisen Keskipohjanmaan Pesis ry:n alueella. Alueen joukkueet olivat voittaneet C-tytöissä SM-kultaa vuosina 2019, 2020 ja 2021, sekä Tyttöjen Superpesiksessä 2023. Ylivieskan Kuulan ja Haapajärven Pesä-Kiilojen tyttö- ja naispesäpallon toimijat olivat keskustelleet alueen naispesäpallon nostamista pääsarjatasolle.

Kesällä 2023 seurat aloittivat uuden joukkueen perustamista. Marraskuussa Jokilaakson PesäKuula julkaistiin. Joukkue pelasi seuraavalla kaudella Naisten Ykköspesistä ja Tyttöjen Superpesistä. Tavoitteeksi asetettiin naisten joukkueelle nousu Superpesikseen ja tyttöjen joukkueelle SM-kulta.

PesäKuulan yhteistyöseuran Haapajärven Pesä-Kiilojen naisten joukkue nousi Ykköspesikseen kaudeksi 2026. Asiaa ihmeteltiin, sillä PesäKuulat eivät olleet vielä noussut Superpesikseen ja uskottiin joukkueiden välille tulevan kilpailua. Seurat selvensivät tilannetta tiedotteella, jossa kerrottiin Pesä-Kiilojen hakevan kokemusta nuorille pelaajille Ykköspesiksestä. Tiedotteessa myös kerrottiin PesäKuulien olevan koko Jokilaakson alueen joukkue.

## Kotikentät

### Suvannon pesäpallokenttä

Jokilaakson PesäKuula pelaa kotiottelunsa Suvannon pesäpallokentällä. Suvannon pesäpallokenttä on rakennettu vuonna 1952.

### Ronkaalan pesäpallostadion

Jokilaakson PesäKuula pelaa myös vierailuotteluita Haapajärvellä Ronkaalan pesäpallostadionilla. Ronkaalan pesäpallostadioni on rakennettu vuonna 1989. Stadioni peruskorjattiin vuonna 2013.

## Junioritoiminta
Jokilaakson PesäKuulan juniortoiminta koostuu Tyttöjen Superpesisjoukkueesta. Joukkueen nuorempien pelaajien juniortoiminnasta vastaavat yhteistyöseurat Haapajärven Pesä-Kiilat, Ylivieskan Kuula, sekä muut alueen pesäpalloseurat.

## Naisten edustusjoukkue

## Lähteet
Söngvakeppni Sjónvarpsins 1991

**Söngvakeppni Sjónvarpsins 1991** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 1991. Kymmenen kappaleen välinen kilpailu käytiin 19. helmikuuta RÚV:n studiossa Reykjavikissa. Voittajan valitsivat yhdessä kahdeksan ympäri Islantia kokoontunutta alueraatia ja asiantuntijaraati. Kilpailun voitti duo Eyjólfur Kristjánsson & Stefán Hilmarsson kappaleella "Draumur um Ninu". Kansainvälistä Eurovision laulukilpailua varten kappaleen nimeksi vaihdettiin Nína.

## Tulos

## Lähteet
*
*http://natfinals.50webs.com/90s_00s/Iceland1991.html
Sampo Sankelo

**Sampo Sankelo** (s. 2003) on suomalainen suunnistaja. Seuratasolla Sankelo edustaa Lapuan Virkiää.

EM-kilpailuissa hänen paras saavutuksensa on pudotussprintin 70. sija Hasseltin EM-kilpailuissa 2025. Suunnistuksen maailmancupin osakilpailussa hänen paras saavutuksensa on sprintin 28. sija vuodelta 2025. Nuorten MM-kilpailuissa hän saavutti pronssia Suomen sprinttiviestijoukkueessa vuonna 2023. Henkilökohtaisilla matkoilla hänen paras saavutuksensa on sprintin viides sija samalta vuodelta.

## Lähteet
Halldór Blöndal

**Halldór Blöndal** (24. elokuuta 1938 – 16. joulukuuta 2025) oli islantilainen itsenäisyyspuolueen poliitikko, joka istui kansanedustajana Islannin parlamentissa Alþingissä vuosina 1979–2007. Hän toimi liikenneministerinä, maatalousministerinä ja Alþingin puhemiehenä.

Halldór syntyi Reykjavíkissä. Hän kirjoitti ylioppilaaksi vuonna 1959, minkä jälkeen hän opiskeli oikeustiedettä ja historiaa Islannin yliopistossa. Hän työskenteli vuosina 1954–1974 valaanpyytäjänä Hvalfjörðurissä. Vuosina 1959–1980 hän työskenteli opettajana ja journalistina. Vuosina 1976–1978 hän työskenteli tilintarkastajana. Vuosina 1976–1987 hän toimi valtiontalouden ylitarkastajana.

Halldór valittiin Alþingiin vuoden 1979 parlamenttivaaleissa. Vuonna 1991 hänet nimitettiin maatalousministeriksi ja liikenneministeriksi. Hän toimi maatalousministerinä vuoteen 1995 asti ja liikenneministerinä vuoteen 1999 asti. Vuosina 1999–2005 hän toimi Alþingin puhemiehenä. Vuosina 2005–2007 hän istui Alþingin ulkoasiainvaliokunnassa.

## Lähteet
Jurvan Urheilijat

**Jurvan Urheilijat** on vuonna 1940 perustettu urheiluseura Kurikan Jurvasta. Seuran toiminnan tarkoituksena on liikuntaharrastuksen edistäminen kunto-, kilpa- ja huippu-urheilussa. Jurvan Urheilijoiden lajeja ovat ampumahiihto, maastohiihto, kädenvääntö, pyöräily sekä yleisurheilu. 

Jurvan Urheilijoiden  tunnetuimpia urheilijoita ovat olympialaisissa edustaneet maastohiihtäjä Hilkka Riihivuori sekä ampumahiihtäjät Erkki Antila, Timo Antila ja Heikki Ikola.

## Lähteet
Olli Riekki

**Olli Matti Riekki** (26. tammikuuta 1921 – 22. kesäkuuta 2006 Helsinki) oli suomalainen moottoriurheilija sotien jälkeen 1940-luvun puolivälistä 1950-luvun lopulle. Hän kilpaili niin moottoripyöräilyn ratapuolella TT-ajoissa kuin myös kestävyysajoissa. Sotavuosina Riekki oli hävittäjälentäjä. Sodan jälkeen hän kouluttautui poliisiksi ja oli uran viime vaiheessa komisariona Helsingissä.

Olli Riekin vanhemmat rajakomendantti, myöhempi Etsivä keskuspoliisin (EK) päällikkö Esko Riekki ja hänen vaimonsa Alma "Ami" Pallari asuivat Ollin syntyessä Torniossa. He muuttivat Torniosta Helsinkiin vuonna 1923 isä-Eskon siirtyessä EK:n päälliköksi.

Olli Riekki ei ollut vielä Talvisodassa nuoren ikänsä vuoksi rintamapalveluksessa. Välirauhan aikana hän suoritti varusmiespalveluksen ja kävi RUK:n vuoden 1941 aikana. Jatkosodassa Riekki toimi RUK:n jälkeen hävittäjälentäjänä vuoden 1942 Täydennyslentolaivue 35:ssä ja loput jatkosodasta eli vuodet 1943 ja 1944 Lentolaivue 26:ssa, jossa lentäessään hän saavutti kaksi ilmavoittoa (kesä- ja heinäkuussa 1944). Ura hävittäjälentäjänä päättyi 14.11.1944.

Sodan jälkeen Riekki siirtyi poliisin palvelukseen ja toimi 1950-luvulta lähtien komisariona Helsingin poliisilaitoksen palveluksessa.

Riekki aloitti heti sodan jälken aktiivin moottoripyöräharrastuksen. Aikakauden kovimpia suomalaisia kanssakilpailijoita olivat Raine Lampinen, Curt Ginman, Väinö Hollming ja Walter Bergström. Hän ajoi Husqvarna-pyörällään ja saavutti jo ensimmäisissä sodanjälkeisissä Eläintarhanajoissa toukokuussa 1946 kakkossijan Gösta Lönnforsin jäljessä luokassa 350 cm³. Seuraavana vuonna hän toisti kakkossijansa Lönnforsin jäljessä samassa luokassa. Vuoden 1948 kisoissa Riekki oli kakkossijallaan paras suomalainen luokassaan Belgian Roger Laurentin jäljessä. 

Ensimmäisen voittonsa suomalaisissa TT-ajoissa hän saavutti vuoden 1948 Pyynikinajossa. Vuonna 1949 hän vaihtoi kilpapyöränsä Husqvarnasta AJS:ksi. Hän uusi Pyynikinajon luokan 350 cm³ voiton vielä kolme kertaa vuosina 1951–1953. Sen jälkeen menestystä tuli vuonna 1953, kun hän voitti tunnetuimman suomalaisen luotettavuusajon Päijänteen ympäriajon.

## Lähteet
*

### Viitteet
Naurun kansanäänestys 2025

**[[Nauru|Naurulla]]** pidettiin kansanäänestys perustuslain muuttamisesta 11. lokakuuta 2025. Maassa järjestettiin samaan aikaan parlamenttivaalit.

## Tausta
Aloite perustuslain muuttamiseksi tuli presidentti David Adeangilta, jonka mukaan pidempi vaalikausi antaisi maan hallitukselle enemmän aikaa toteuttaa projektejaan ja olemaan enemmän yhteydessä vaalipiirinsä asukkaisiin. 

Jotta muutos astuisi voimaan, sen pitäisi saada vähintään 2/3 kannatus. Kansanäänestyksessä kysyttiin, haluavatko naurulaiset pidentää parlamentin vaalikauden kolmesta vuodesta neljään. Kansanäänestyksen kysymys oli seuraavanlainen:Do you agree that the term of the Parliament be increased from 3 to 4 years as approved and passed by the Parliament pursuant to the Constitution (Amendment) Bill 2025?

## Tulokset

Muutos ei saanut riittävän laajaa tukea ja enemmistö äänestäjistä vastusti neljän vuoden vaalikautta.

## Lähteet
Georg Kronlund

**Georg Adolf Edvin Kronlund** (1860–1947) oli ruotsalainen juristi ja poliitikko. Hän oli 1893–1905 tuomarina Ruotsissa Tornion tuomiokunnassa. Hänet valittiin 1896 toiseen kamariin. Hän harrasti Tornionlaakson Ruotsin-puoleisten suomalaisten ruotsalaistuttamista, muun muassa Tornionlaakson ruotsalaisen kansanopiston kautta, jonka perustajia hän oli. Hän perusti ruotsalaisia kirjastoja sikäläisiin suomalaisiin pitäjiin ja pani alulle suuren omakotiyritvksen Tornionlaaksossa Hänen puheissaan oli hyvin nationalistinen sävy, kun hän valtiopäivillä nosti aikakauden tiedemiehet kansallissankareiksi entisajan sotasankareita ylemmäksi.

## Lähteet
* Carl Frängsmyr, Akademiska interiörer, Uppsala Universitet 2021. Viitattu 8.1.2026  

### Viitteet

## Aiheesta muualla
Kronlund

**Kronlund** on muun muassa seuraavien henkilöiden sukunimi:

* Carl August Kronlund (1865–1937), ruotsalainen curlingpelaaja ja olympiamitalisti
* Georg Kronlund, (1860–1947), ruotsalainen juristi ja poliitikko, Tornionlaakson Ruotsin-puoleisten suomalaisten ruotsalaistaja
* Jakob Kronlund (1869–1946), suomalainen rautatievirkamies, Seinäjoen merkkihenkilö
Ykkösliigan kausi 2026

**Ykkösliigan kausi 2026** on Suomen jalkapallon toiseksi korkeimman sarjatason 54. kausi ja Ykkösliigan 2. kausi. Sarjassa on mukana 10 joukkuetta.

Ykkösliiga pelataan suoraan kolminkertaisena sarjana. Voittaja nousee Veikkausliigaan, ja toiseksi sijoittunut etenee liigakarsintaan. Ykkösliigan viimeiseksi sijoittunut joukkue putoaa Ykköseen, ja yhdeksänneksi sijoittunut karsii Ykkösliiga-paikastaan Ykkösen toiseksi sijoittunutta joukkuetta vastaan.

## Joukkueet

Ykkösliigassa pelaavat kaudella 2026 seuraavat 10 joukkuetta.

## Sarjataulukko

## Ottelut

## Lähteet
Natorp

**Natorp** on seuraavien henkilöiden sukunimi:

* Arthur Natorp (1890–1943), ruotsalainen näyttelijä ja ohjaaja
* Gull Natorp (1880–1962), ruotsalainen näyttelijä
* Paul Natorp (1854–1924), saksalainen uuskantilainen filosofi
Josua Bengtson

**Josua Bengtson** (10. tammikuuta 1882 Göteborg – 15. joulukuuta 1958 Täby) oli ruotsalainen näyttelijä. Hän esiintyi kymmenissä elokuvissa vuosina 1916–1955.
## Lähteet

## Aiheesta muualla
Carl Johan Dyfverman

**Carl Johan Dyfverman** (18. helmikuuta 1844 Morlanda – 10. tammikuuta 1892 Tukholma) oli ruotsalainen kuvanveistäjä. Hän teki ennen kaikkea koristepatsaita ja kohokuvia kirkkoihin sekä julkisille paikoille. Dyfverman tunnettiin myös lumiveistoksistaan.

Dyfvermanin pojanpoika oli televisiotuottaja Henrik Dyfverman.

## Lähteet

## Aiheesta muualla
Ailette (1918)

**Ailette** oli Ranskan laivaston Ailette-luokan sluuppi.

## Valmistus
Alus tilattiin Brestin laivastontelakalta, missä köli laskettiin 1917. Alus laskettiin vesille maaliskuussa 1918 jae otettiin palvelukseen vielä samana vuonna.

## Palvelus
Alus sijoitettiin Atlantille. Se myytiin romutettavaksi 14. lokakuuta 1941.

## Lähteet
*
*

### Viitteet
Adolph Ribbing

**Adolph Ludvig Ribbing** (10. tammikuuta 1765 – 1843 Pariisi) oli ruotsalainen kreivi ja upseeri. Hän oli riidoissa kuningas Kustaa III:n kanssa ja erosi asepalveluksesta, kun ei saanut lupaa osallistua vuosien 1788–1790 sotaan Venäjää vastaan. Ribbing oli myöhemmin mukana salaliitossa, joka salamurhasi kuninkaan. Hänet tuomittiin kuolemaan, mutta armahdettiin ja karkotettiin maasta. Hän muutti Ranskaan ja käytti siellä sukunimeä de Leuven.
## Lähteet
Escaut (1918)

**Escaut** oli Ranskan laivaston Ailette-luokan sluuppi.

## Valmistus
Alus tilattiin Brestin laivastontelakalta, missä köli laskettiin 1917. Alus laskettiin vesille ja otettiin palvelukseen 1918.

## Palvelus
Alus sijoitettiin Atlantille. Se poistettiin alusluettelosta 1934. ja romutettiin ennen toista maailmansotaa.

## Lähteet
*
*

### Viitteet
Vitikainen

**Vitikainen** on muun muassa seuraavien suomalaisten henkilöiden sukunimi:

* Arvo Vitikainen (s. 1951), virkamies ja kiinteistöopin emeritusprofessori
* Mikko Vitikainen (s. 1952), pesäpalloilija ja pesäpallon pelinjohtaja
* Terho Vitikainen (1903–1992), toimittaja ja suomentaja
* Timo Vitikainen (s. 1946), everstiluutnatti
Marne (1916)

**Marne** oli Ranskan laivaston Marne-luokan sluuppi.

## Valmistus
Alus tilattiin Lorientin laivastontelakalta, missä köli laskettiin 1916. Alus laskettiin vesille marraskuussa 1916 jae otettiin palvelukseen 1917.

## Palvelus
Ensimmäisessä maailmansodassa alus oli Atlantin partio-osastossa. Maaliskuussa 1945 aluksen miehistö upotti aluksensa Indokiinassa Cần Thơssa. Hylky nostettiin ja romutettiin 19. kesäkuuta 1957.

## Lähteet
*
*

### Viitteet
Krug

**Krug** tarkoittaa muun muassa seuraavia:

* 2K11 Krug, Neuvostoliitossa kehitetty pitkän matkan ilmatorjuntaohjus
* Champagne Krug, ranskalainen samppanjan tuottajayritys
* Poljarnyi Krug, rautatieasema Venäjän Karjalassa

## Sukunimi
* Mihail Krug (1962–2002), venäläinen laulaja ja lauluntekijä
* Torey Krug (s. 1991), yhdysvaltalainen jääkiekkopuolustaja
* Wilhelm Traugott Krug (1770–1842), saksalainen filosofi ja kirjailija
Elvi-merkki

**Elvi-merkki** on suomalainen tuotantoeläinten hyvinvoinnista kertova pakkausmerkintä, joka otettiin käyttöön vuonna 2023. Merkkiä hallinnoi Finwelfare Oy, jonka hallitus koostuu eläinten hyvinvointitieteen asiantuntijoista. Elvi-merkki on ensimmäinen suomalainen puolueeton eläinten hyvinvointimerkki.

Merkin tieteellinen pohja perustuu kansainväliseen WelfareQuality-auditointijärjestelmään, jossa havainnoidaan eläintä itseään eikä pelkästään olosuhteita kuten karsinakokoa. Arvioinnissa tarkastellaan muun muassa eläinten käyttäytymistä, suhtautumista ihmisiin ja fyysistä kuntoa. Merkin kriteerit ovat tiukat: esimerkiksi maitotiloista vain noin 17–20 prosenttia yltää vaatimuksiin. Parsinavetat eivät täytä merkin vaatimuksia, ja pihattonavetoissakin yleisimmät esteet ovat puutteellinen ulkoilumahdollisuus sekä nuorkarjan olosuhteet.

## Lähteet
Sir John Soane's Museum

**Sir John Soane's Museum** on Lontoossa sijaitseva brittiläisen arkkitehti John Soanen kotimuseo, jossa on hänen keräämänsä huomattava kokoelma taidetta sekä erilaisia esineitä. Soane tunnetaan parhaiten Lontoon Yhdistyneen kuningaskunnan keskuspankin eli Bank of Englandin pääkonttorin suunnittelijana.

Soanen koti on pyritty säilyttämään sellaisena kuin se oli hänen kuollessaan vuonna 1837. Museossa on runsaasti taidetta, veistoksia, rakennusten pienoismalleja ja upeaa arkkitehtuuria. Sir John Soane's Museum on auki keskiviikosta sunnuntaihin klo 10–17.

## Lähteet
Arvo Vitikainen

**Arvo Olavi Vitikainen** (s. 3. toukokuuta 1951 Mäntyharju) on suomalainen insinööri ja kiinteistöopin emeritusprofessori.

Arvo Vitikainen syntyi Veikko Taneli Vitikaisen ja Sylvi Kaarina Valjakan perheeseen. Hän avioitui 1988 varatuomari Rita Ruuhimäen kanssa. Vitikainen tuli ylioppilaaksi Mäntyharjun yhteiskoulusta 1970 ja valmistui Teknillisestä korkeakoulusta diplomi-insinööriksi 1976 ja tekniikan lisensiaatiksi 1991 ja väitteli siellä tekniikan tohtoriksi 2003.

Vitikainen oli toimitusinsinööri Maanmittaushallituksessa 1977–1978, maanmittausinsinööri Kaarlelan uusjakotoimistossa 1979–1985, piiri-insinööri Ylivieskan uusjakotoimistossa 1985–1988 ja Rovaniemen maanmittaustoimistossa 1989–1994 ja yli-insinööri Lapin maanmittaustoimistossa 1994–1998. Kiinteistöopin professoriksi Teknilliseen korkeakouluun, sittemmin Aalto-yliopisto, hän tuli 1999. Vitikaisella on myös ollut useita asiantuntija- ja luottamustehtäviä. Hän on sekä julkaissut tutkimuksia että kirjoittanut tietoteoksia.

## Lähteet
Gull Natorp

**Alma Gunilla ”Gull” Natorp** (o.s. **Ericsson**; 10. tammikuuta 1880 Tukholma – 30. huhtikuuta 1962 Tukholma) oli ruotsalainen näyttelijä. Hän esiintyi kymmenissä elokuvissa vuosina 1913—1956.

## Rooleja
* *[[Får jag lov, magistern!]]* (1947) – rouva Pilgård

## Lähteet

## Aiheesta muualla
Nylandsveien

**Nylandsveien** on Oslossa sijaitseva katu, joka ulottuu ydinkeskustasta Oopperatalon luota Lakkegatan risteykseen Gamle Oslon kaupunginosassa. Se seurailee Akerselva-jokea ja ylittää matkallaan sen sekä keskusrautatieaseman ratapiha-alueen. Katu on nimetty Nylands Verkstad -laivanrakennustelakan mukaan, joka toimi aikoinaan nykyisen oopperatalon paikalla.
## Lähteet

## Aiheesta muualla
Meuse (1917)

**Meuse** oli Ranskan laivaston Marne-luokan sluuppi.

## Valmistus
Alus tilattiin Rochefortin laivastontelakalta, missä köli laskettiin 1916. Alus laskettiin vesille 1917 jae otettiin palvelukseen 1918.

## Palvelus
Ensimmäisessä maailmansodassa alus oli Atlantin partio-osastossa. Alus romutettiin 1938.

## Lähteet
*
*

### Viitteet
Kaulaparta

**Kaulaparta** tarkoittaa kaulalla kasvavaa partaa.

## Slangimerkitys
Englanninkielisessä internet-slangissa termi *neckbeard* (kaulaparta) on halventava nimitys stereotyyppiselle epäsiistille ja sosiaalisesti kömpelölle miehelle, joka viettää aikaansa internetissä esittäen misogynistisiä tai muuten vihamielisiä näkemyksiä. Termi yhdistetään usein incel-alakulttuuriin ja alt-right-liikkeeseen.

## Lähteet
Spasmodinen dysfonia

**Spasmodinen dysfonia** eli **laryngeaalinen dystonia** on neurologinen puhesairaus ja yksi dystonian muoto. Se on nielun ja äänihuulten lihasten säätelyhäiriö, joka vaikeuttaa puhumista, ja joskus myös nielemistä tai hengittämistä.

Äänen voima voi heikentyä ja puheen sävy muuttua. Jos häiriö kohdistuu äänihuulia sulkeviin lihaksiin, äänestä tulee puristeinen ja katkeileva. Jos häiriö kohdistuu äänihuulia avaaviin lihaksiin, ääni hiljenee voimattomaksi kuiskaukseksi. Jos häiriö kohdistuu nielemisessä tarvittaviin lihaksiin, se voi vaikeuttaa nielemistä, joskus hengitystä.

Spasmodinen dysfonia voi rajoittaa toimintakykyä huomattavasti ammateissa, joissa täytyy puhua. Nielemisen häiriöt voivat vaikeuttaa syömistä ja heikentää sitä kautta yleiskuntoa.

Spasmodisen dysfonian syynä pidetään häiriötä sentraalisessa puhemotoriikan säätelyssä. Kun aivojen etuosien säätelemä alue ei toimi automaattisesti, sen liikkeen hienosäätö ei onnistu, vaan liike tapahtuu massaliikkeenä.

Häiriötä hoidetaan botox-ruiskeilla äänihuuliin. Ruiske laukaisee kramppia ja lamauttaa lihasten kouristelua. Se tehoaa neljän kuukauden ajan kerrallaan.

Suomessa häiriötä esiintyy 14 ihmisellä miljoonasta.

## Lähteet
Wilhelm Traugott Krug

**Wilhelm Traugott Krug** (1770–1842) oli saksalainen filosofi ja kirjailija. Hän oli Frankfurt an der Oderin yliopiston filosofian professorina 1801–1804. Immanuel Kantin jälkeen hän toimi Königsbergin yliopiston metafysiikan ja logiikan professorina ja 1809–1834 Leipzigin yliopiston filosofian professorina. Hän osallistui Saksan vapausliikkeeseen ja oli muun muassa vapaaehtoisena mukana 1814. Hän oli tuottelias ja monipuolinen kirjailija.

Krugin filosofinen ajattelu on yleistajuista kantilaisuutta. Hän arvostelee teoksissaan kiinnostavasti Johann Gottlieb Fichteä, Friedrich von Schellingiä ja Georg Wilhelm Friedrich Hegeliä. Politiikan ja teologian alalla hän pyrki voimakkaasti edistämään liberaaleja aatteita.

## Lähteet

## Aiheesta muualla
La Ferté-Saint-Samson

**La Ferté-Saint-Samson** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 57 kilometriä Dieppen kaupungista kaakkoon.

Noin vuonna 1000 Gournayn herra Gautier de la Ferté rakennutti kaupunkiin linnoituksen. Hän asui puutalossa, joka tunnetaan nimellä Henrik IV:n talo. Se listattiin historialliseksi muistomerkiksi vuonna 1968. Linnoituksesta ei ole enää jäljellä muuta kuin vähäisiä osia.

Mäen laella sijaitseva kirkko on yksi hiippakunnan vanhimmista. Sen Gautier perusti noin vuonna 990. Alkuperäisestä rakennuksesta on jäljellä vain kappelin päässä oleva apsis. Muut rakennuksen osat ovat peräisin 1500-luvulta lukuun ottamatta keskilaivaa, joka rakennettiin vuonna 1846. Pääalttari ja kasteallas ovat puuta ja peräisin 1700-luvulta. Kirkkoa ympäröivä hautausmaa ei ole enää käytössä.

Kuistin puurungossa on nähtävissä suden pää, joka todennäköisesti viittaa sudenmetsästyksen päättymiseen 1870-luvulla. Pays de Brayn metsässä oli runsaasti susi Kaarle Suuren aikana, jonka ajan sudenmetsästyksistä on lukuisia kertomuksia. Kolmasosa Pays de Brayn metsästä sijaitsee La Fertén kunnassa.

## Tunnettuja kuntalaisia
*Roger Dorchy (1944-2023), autourheilija

## Lähteet

## Aiheesta muualla
Oise (täsmennyssivu)

**Oise ** tarkoittaa muun muassa seuraavia:

* Oise, Ranskan departementti
* Oise, joki Ranskassa
* AS Beauvais Oise, ranskalainen jalkapalloseura
* Beauvais Oise U.C, ranskalainen lentopallojoukkue
* Oise (1917), Ranskan laivaston Marne-luokan sluuppi
Pöytyän Urheilijat (pesäpallo)

**Pöytyän Urheilijat** on pöytyäläisen, vuonna 1945 perustetun samannimisen urheiluseuran pesäpallojaosto. Seuran naisjoukkue pelaa kaudella 2026 naisten pääsarjassaa Superpesiksessä. Pesäpallotoiminta alkoi seurassa vuonna 1955.

## Historia
Pesäpallo tuli mukaan seuran lajivalikoimassa 1950-luvulla. Pöytyän Urheilijat aloitti pesäpallon Varsinais-Suomen piirin maakuntasarjassa vuonna 1955 ja pelasi sarjassa vuoteen 1964 saakka. Tämän jälkeen joukkue pelasi sarjassa satunnaisesti ja vakiintunut pesäpallotoiminta alkoi uudelleen 1980-luvun puolivälissä. Miesten joukkue nousi ensimmäisen kerran kolmanneksi korkeimmalle sarjatasolle suomensarjaan vuonna 2008. Korkeimmillaan miesten joukkue on pelannut Ykköspesiksessä viiden kauden ajan vuosina 2015–2019.

Naisten pesäpallotoiminta alkoi seurassa vuonna 2000, jolloin naisjoukkue osallistui maakuntasarjaan. Vuosien 2007–2021 aikana joukkue pelasi suomensarjassa viiden ja naisten Ykköspesiksessä kahdeksan kauden ajan. Ensimmäisen kerran Pöytyän Urheilijat nousi naisten Superpesikseen kaudeksi 2022. Seura putosi seuraavaksi kaudeksi Ykköspesikseen ja nousi uudelleen Superpesikseen kaudeksi 2024.

## Olosuhteet
### Kotikenttä
Pöytyän Urheilijat pelaa kotiottelunsa Kaulanperän pesäpallokentällä Kumilassa, joka on tunnettu kaudesta 2025 lähtien nimellä *Kyrön Sähkö Center*. Pesäpallostadion on Pöytyän kunnan omistama ja sitä ylläpitää kunnan liikuntatoimi. Stadion on rakennettu vuonna 2003.

### Harjoitteluolosuhteet
Pöytyän Urheilijoiden harjoittelukeskuksena toimii Kumilan kylässä sijaitseva liikuntahalli POP Areena. POP Areena on valmistunut helmikuussa 2018. Liikuntahallissa on kuusi pesäpallon etukenttää syöttölautaisineen ja on yksi harvosta halleista, jossa on pesäpallokentän viivat. Hallin koko on 700 neliömetriä. Hallin rakentamisesta vastasi kyläyhdistys ja hankkeeseen saatiin Leader-tukea.

## Joukkueet
### Naisten Superpesisjoukkue 2025

## Junioritoiminta

## Tilastot ja luettelot
### Pelinjohtajat
Seuraavat henkilöt ovat toimineet Pöytän Urheilijoiden naisten pelinjohtajina:
* Ilmo Helttula (2007–2009)
* Teijo Nurminen (2010–2011)
* Jouni Korkiamäki (2012)
* Heikki Vilkkinen (2015)
* Maria Kitola (2016)
* Juhani Rannikko (2017–2021)
* Aleksi Mäkelä (2022–2023)
* Mika Lehto (2024–)

## Lähteet

## Aiheesta muualla
* Pesäpallojaoston verkkosivusto
* Seuran verkkosivusto
Aldébaran (1916)

**Aldébaran** oli Ranskan laivaston Aldébaran-luokan sluuppi.

## Valmistus
Alus tilattiin Barclay Curle and Companyltä Whiteinchistä, jossa köli laskettiin 15. helmikuuta 1916. Alus laskettiin vesille 19. toukokuuta ja otettiin palvelukseen 3. heinäkuuta.

## Palvelus
Alus vaurioitui 8. elokuuta 1917 Välimerellä Itävalta-Unkarin laivaston sukellusveneen *[[SM U-23 (KuK)|SM U-23]]* laukaisemasta torpedosta. Se poistettiin alusluettelosta 1934.

## Lähteet
*
*
*

### Viitteet
Algol (1916)

**Algol** oli Ranskan laivaston Aldébaran-luokan sluuppi.

## Valmistus
Alus tilattiin Barclay Curle and Companyltä Whiteinchistä, jossa köli laskettiin 23. helmikuuta 1916. Alus laskettiin vesille 17. kesäkuuta ja otettiin palvelukseen 28. heinäkuuta.

## Palvelus
Ensimmäisessä maailmansodassa alus oli Välimerellä. Se poistettiin alusluettelosta 1935.

## Lähteet
*
*
*

### Viitteet
La Feuillie (Seine-Maritime)

**La Feuillie** on kunta Pohjois-Ranskassa Seine-Maritimen departementissa Normandian alueella. Se sijaitsee noin 70 kilometriä Dieppen kaupungista kaakkoon.

Seutu oli Normandian herttuoiden tärkein metsästysmaa. 1200-luvulla kylä koostui todennäköisesti vain Lyonsin metsän metsästysmajoista. Vuonna 1293 Ranskan kuningas Filip Kaunis rakensi tänne kuninkaallisen kartanon ja kappelin. Kartanossa vierailivat Ranskan kuninkaista myös Ludvig X ja Filip V Pitkä. Kartano tuhoutui vuonna 1541.

Filip Kauniin rakennuttaman kappelin korvasi Saint-Eustachen seurakuntakirkolla Navarran kuningatar Blanka 1300-luvulla. Renessanssin aikana kirkkoon lisättiin kaksi kappelia, ja vuonna 1560 rakennettiin 54 metriä korkea liuskekivikattoinen kellotorni.

## Lähteet

## Aiheesta muualla
Cassiopée (1917)

**Cassiopée** oli Ranskan laivaston Aldébaran-luokan sluuppi.

## Valmistus
Alus tilattiin Barclay Curle and Companyltä Whiteinchistä, jossa köli laskettiin 23. syyskuuta 1916. Alus laskettiin vesille 10. helmikuuta 1917 ja otettiin palvelukseen 12. huhtikuuta.

## Palvelus
Alus poistettiin laivastoluettelosta 1933.

## Lähteet
*
*
*

### Viitteet
La Feuillie

**La Feuillie** voi tarkoittaa seuraavia:

* La Feuillie, kunta Ranskassa Manchen departementissa
* La Feuillie, kunta Ranskassa Seine-Maritimen departementissa
Tähystäjätontun seikkailut

**Tähystäjätontun seikkailut** on Yleisradion vuonna 1963 esittämä televisio-joulukalenteri. Se oli Ylen ensimmäinen joulukalenterisarja.

Mustavalkoinen ja piirretty joulukalenteri kertoo joulupukkia avustavasta tähystäjätontusta, joka asuu suuren puun oksalla sijaitsevassa mökissä. Tonttu selvittää kaukoputkensa avulla, mitä ihmiset toivovat joululahjaksi. Kalenteriin liittyi sanallisia arvoituksia, joiden ensimmäisistä kirjaimista muodostui jouluaattona lause.

## Lähteet
Letizia

**Letizia** on naisen etunimi. Se on italiankielinen muoto alkuaan latinankielisestä nimestä *[[Laetitia]] ([[Letitia]])* ’ilo’.

## Tunnettuja Letizia-nimisiä

* Letizia (s. 1972), Espanjan kuningatar
* Letizia Bonaparte (1750–1836), Napoleon Bonaparten äiti
* Letizia Ciampa (s. 1986), italialainen näyttelijä
* Letizia Moratti (s. 1949), italialainen poliitikko

## Lähteet
Death by Cupid’s Arrow

**Death by Cupid’s Arrow** on suomalaisen Hokka-yhtyeen toinen single. Se ensiesitettiin Oulun Vuosi vaihtuu -televisiolähetyksessä 31. joulukuuta 2025. Vuorokauden vaihduttua single julkaistiin suoratoistopalveluihin Nuclear Blast -levy-yhtiön kautta.

Kappaleen on kirjoittanut laulaja Joel Hokka ja kitaristi Pauli Rantasalmi, ja tuottanut edellämainittujen lisäksi Joonas Parkkonen. Laulajan mukaan ”Death by Cupid’s Arrow on laulu rakkauden ei niin kivalle puolelle” ja ”kerta toisensa jälkeen murrettu sydänparka huutaa tuskaansa hukkuen”.

Kappaleen musiikkivideo julkaistiin YouTubessa 8. tammikuuta 2026 ja sen on ohjannut Hokan ja Rantasalmen lisäksi virolainen Aleksei Kulikov. ”Death by Cupid’s Arrow” ylsi viikolla 4 Suomen radiosoittolistan sijalle 100.

## Kappaleet
### Digitaalinen lataus ja suoratoisto

## Listasijoitukset

## Kokoonpano ja henkilöstö

### Yhtye
* Joel Hokka – laulu
* Pauli Rantasalmi – kitara
* Jimi Aslak – rummut

### Tuotanto
* Joonas Parkkonen – tuotanto, äänitekniikka
* Jesse Vainio – miksaus, masterointi

### Musiikkivideo
* Aleksei Kulikov, Joel Hokka, Pauli Rantasalmi – ohjaaja
* Serj Rimma – tuottaja
* Anastasia Zazhitskaya – taiteellinen suunnittelu

## Katso myös
* Blind Channel
* The Rasmus

## Lähteet

## Aiheesta muualla
* Kappaleen musiikkivideo YouTubessa
Laitilan Jyske (pesäpallo)

**Laitilan Jyske** on laitilalaisen, vuonna 1911 perustetun samannimisen urheiluseuran pesäpallojaosto. Seuran naisjoukkue pelaa kaudella 2026 naisten pääsarjassa Superpesiksessä.

## Historia
Pesäpallo tuli mukaan seuran lajivalikoimaan 1930-luvulla. Laitilan Jyske aloitti pesäpallon valtakunnansarjassa vuonna 1938. Joukkue pelasi pääasiassa maakuntasarjassa vuoteen 1967 saakka. Vakiintunut pesäpallotoiminta alkoi uudelleen 1980-luvulla. Miesten joukkue pelasi korkeimmillaan kolmanneksi korkeimmalla sarjatasolla suomensarjassa vuosina 2002–2008. Tämän jälkeen joukkue on pelannut pääasiassa maakuntasarjassa.

Naisten pesäpallotoiminta alkoi seurassa vuonna 1981, jolloin naisjoukkue osallistui maakuntasarjaan. Naisten toiminta vakiintui 1990-luvun alussa. Joukkue nousi naisten Ykköspesikseen kaudeksi 2008, jossa se pelasi vuosina 2008–2011, 2013–2014 ja 2022–2024. Ensimmäisen kerran Laitilan Jyske nousi naisten Superpesikseen kaudeksi 2025.

## Olosuhteet
### Kotistadion
Laitilan Jyske pelaa kotiottelunsa Laitilan pesäpallostadionilla, joka tunnetaan sponsorinimellä *Laserkeskus Areena*. Pesäpallostadion Laitilan kaupungin omistama ja sitä ylläpitää kaupungin liikuntatoimi. Stadion on remontoitu vuonna 2025, jolloin kentälle asennettiin uusi hiekkatekonurmi sekä katettu katsomo, jossa on paikat noin 290 katsojalle.

## Naisten Superpesisjoukkue 2025

## Pelinjohtajat
Seuraavat henkilöt ovat toimineet Laitilan Jyskeen naisten pelinjohtajina:
* Jouni Sillanpää (2017–2018)
* Ville Niemi (2019)
* Sami Mäki (2020–)

## Junioritoiminta

## Lähteet
Korallipantterihai

**Korallipantterihai** (*Atelomycterus marmoratus*) tai **korallikissahai** on pantterihaihin kuuluva kalalaji. Lajia tavataan lämpimistä vesistä indopasifiselta merialueelta.

## Koko ja ulkonäkö
Korallipantterihai voi kasvaa suurimmillaan noin 70 cm pitkäksi. Laji on ruumiinmuodoltaan pitkänomainen ja hoikka. Pää ja kuono ovat melko pitkät ja silmät ovat soikeat. Silmien takana on hengitysaukko. Korallipantterihailla on kaksi selkäevää, jotka sijaitsevat ruumiin takaosassa. Lajin pyrstöevä on epäsymmetrinen. Väriltään korallipantterihai on harmahtavan ruskea. Ruumiissa on runsaasti valkoisia, harmaita ja mustia pilkkuja.

## Levinneisyys ja elintavat
Korallipantterihaita tavataan Pakistanin rannikolta Papua-Uuteen-Guineaan ja Kiinaan ulottuvalta alueelta. Lajin elinympäristöä ovat trooppiset kivikkoiset koralliriutat. Kala on yöaktiivinen ja piileskelee päivisin luolissa ja kivien seassa. Korallipantterihain ravintoa ovat kalat, äyriäiset ja nilviäiset. Laji on ovovivipaarinen ja naaras laskee kerrallaan kaksi munakoteloa.

Korallipantterihaita kalastetaan pienessä määrin kaupallisestikin. Siitä hyödynnetään ihmisravinnoksi kalaöljyn ja kalajauhon valmistamiseen. Lisäksi lajia pyydystetään yleisöakvaarioihin. Kalastuksen vuoksi korallipantterihain kannat ovat taantuneet, ja laji luokitellaan silmälläpidettäväksi.

## Lähteet
Altair (1916)

**Altair** oli Ranskan laivaston Aldébaran-luokan sluuppi.

## Valmistus
Alus tilattiin Glasgow'sta P. G. Hamiltonilta, missä köli laskettiin 28. helmikuuta 1916. Alus laskettiin vesille 6. heinäkuuta ja otettiin palvelukseen 14. syyskuuta.

## Palvelus
Ensimmäisessä maailmansodassa alus oli Välimerellä. Se poistettiin laivastoluettelosta 1940.

## Lähteet
*
*
*

### Viitteet
Bellatrix (1916)

**Bellatrix** oli Ranskan laivaston Aldébaran-luokan sluuppi.

## Valmistus
Alus tilattiin Glasgow'sta D & W Hendersonilt, missä köli laskettiin 22. helmikuuta 1916. Alus laskettiin vesille 29. toukokuuta ja otettiin palvelukseen 17. heinäkuuta.

## Palvelus
Ensimmäisessä maailmansodassa alus oli Välimerellä. Se poistettiin laivastoluettelosta 1933.

## Lähteet
*
*
*

### Viitteet
Karoliina Tervonen

**Karoliina Tervonen** (s. 1993 Masku) on suomalainen kirjailija. Tervonen on koulutukseltaan suomen kielen opettaja. Häneltä on julkaistu kaksi runokokoelmaa: *Navan seudulla tuntuva* (Kaarna 2023) ja *Kaski* (Kaarna 2020). Hänen esikoisromaaninsa on Haamu Kustannuksen vuonna 2023 julkaisema *Kirjokansi*.  

Kirjokansi on genreltään historiallinen romaani ja fantasiakirja. Kirja yhdistää seikkailua ja kansanperinnettä ja on saanut kiitosta taidokkaasta kielenkäytöstään ja omaperäisestä juonestaan. Tyylissä korostuvat kansallisromantiikka ja suomalaisen kansanperinteen sävyttämät tarinat.

## Lähteet
Somme (täsmennyssivu)

**Somme** voi tarkoittaa seuraavia:

* Somme, Ranskan departementti
* Somme, Kanaaliin laskeva joki Pohjois-Ranskassa
* Sommen taistelu, Sommen alueella ensimmäisessä maailmansodassa 1916 käyty taistelu
* Somme (1917), Ranskan laivaston 1917–1941 käytössä ollut sluuppi
* FS Somme (A631), Ranskan laivaston tankkeri
* Somme, sukunimenä:
** Christer Somme, ruotsalainen sotapäällikkö 1600-luvun alussa.
Edward Walls

**Edward Walls** (s. 1994) on suomalais-norsunluurannikkolainen vapaaottelija, joka ottelee muun muassa suomalaisissa Ice Cage Fighting ja Cage -organisaatioissa. Walls on otellut myös englantilaisessa Cage Warriors-organisaatiossa.

## Ammattilaisottelut

## Lähteet
*https://www.tapology.com/fightcenter/fighters/54851-edward-walls

*https://www.mmafinland.fi/ottelijat/edward-walls.html
Ville d’Ys (1917)

**Ville d’Ys** oli Ranskan laivaston sluuppi, jonka piti olla Britannian kuninkaallisen laivaston Aubrietia-luokan *HMS Andromeda*. Ranska kuitenkin osti 1917 aluksen korvaamaan tuhoutuneen *Rigelin*.

## Valmistus
Alus tilattiin Wallsendista Swan Hunter and Wigham Richardonilta, missä köli laskettiin 26. joulukuuta 1916. Alus laskettiin vesille kesäkuussa 1917 ja otettiin valmistui 15. elokuuta.

## Palvelus
Ensimmäisessä maailmansodassa alus oli Välimerellä. Sodan jälkeen se sijoitettiin kalastuksenvalvontaan, jolloin aseistusta vähennettiin. Se poistettiin alusluettelosta 1947.

## Lähteet
*
*
*

### Viitteet
Fabrizio Borra

**Fabrizio Borra** (9. toukokuuta 1961 – 11. toukokuuta 2025) oli italialainen urheiluvalmentaja. Hänet tunnetaan parhaiten Formula 1 -kuljettaja Fernando Alonson pitkäaikaisena fysioterapeuttina. Borran muita valmennettavia ovat olleet urheilun puolella Michael Schumacher, Andrea Dovizioso, Marco Pantani, Mario Cipollini, Elia Viviani, Paolo Bettini, Tadej Pogacar ja Gianmarco Tamberi sekä viihdealan puolella Roberto Benigni, Jovanotti ja Fiorello.

## Yksityiselämä
Borra oli naimisissa Enian kanssa ja heillä on kaksi poikaa Luca, joka on urheiluvalmentaja, ja Daniele, joka on fysioterapeutti. Borra menehtyi 64-vuotiaana taisteltuaan syöpää vastaan ​​vuoden ajan.

## Lähteet
Jamm

**Jamm** () on kylä ja Polnan kunnan (Полновская волость, *Polnovskaja volost*) hallinnollinen keskus Outovan piirissä Pihkovan alueella Venäjällä. Se sijaitsee Želtša-joen varrella, noin 47 kilometriä Outovasta etelään ja 70 kilometriä Pihkovasta pohjoiseen. Vuonna 2020 kylässä oli 577 ja kunnassa 1&nbsp;699 asukasta.

## Maantiede
Želtšan varrella sijaitseva Jamm on Polnan kunnan hallinnollinen keskus. Kunta rajoittuu pohjoisessa Juškinon ja Tšernjovon kuntiin, idässä Strugi-Krasnyjen piiriin, etelässä Pihkovan piiriin sekä lännessä Spitsinon ja Samolvan kuntiin. Kunnan alueella sijaitsee useita järviä, joista suurin on noin 1,2 neliökilometrin laajuinen ja 11,5 metrin syvyinen Užinskoje. Muita järviä ovat Berezno, Bolšoje Orlovo, Bolšoje Brannoje, Pušno, Ženskoje, Vjažištše, Dubno, Dorožno, Kolpino ja Vzgljadovo.

Jammin ohella kuntaan kuuluu 48 muuta kylää: Atrubaška, Baranovka, Bezva, Bljansk, Dubroškino, Fedovo, Gluš, Gorka, Gorsko-Rogovo, Gvozdno, Jamok, Jelešno, Korytno, Kuznetsovo, Lesnaja, Marjino, Medvedevo, Molodi, Nadozerje, Nekrytyje Dubjagi, Nosovka, Novaja Zubovštšina, Novoje Zagorje, Orjol, Pantelejevo, Partizanskaja, Pervomaiskaja, Polna, Pustoš, Rodnja, Samuilikovo, Sorokino, Staraja Zubovštšina, Staroje Zagorje, Telitsino, Tereb, Tšernetški, Tšetševino, Vološno, Vyselok Žukovski, Zabelsko, Zaborovka, Zajavanje, Zakrapivenje, Zamežnitšje, Zatobinje, Želtša ja Žerebjatino.

## Historiaa
Nykyisen Jammin paikalle Sorokovoi Borin metsään syntyi asutusta vuonna 1906. Vuosina 1915–1916 kylän läpi rakennettiin Narvan ja Pihkovan välinen rautatie, jonka varrelle perustettiin vanhemman Jamokin kylän mukaan nimetty Jammin rautatieasema. Vuonna 1918 kylään perustettiin saha, joka muuttui myöhemmin Pihkovan kaupungille puuta tuottavaksi metsäkombinaatiksi. Toisen maailmansodan aikana saksalaiset miehittivät aluetta vuodesta 1941 vuoteen 1944. Rautatie tuhoutui sodan aikana ja Jammin rautatieasema lakkautettiin. Kylässä on myöhemmin toiminut teollisuutta kuten uusi saha ja kalanjalostamo.

Vuodesta 1927 alkaen Jamm kuului Polnan piiriin, jonka keskus siitä tuli vuonna 1947 korvaten Polnan kylän. Piiri liitettiin Outovan piiriin vuonna 1958.

Kylään rakennettiin Serafim Sarovilaiselle pyhitetty kirkko vuonna 2005.

## Lähteet
Suippe (1918)

**Suippe** oli Ranskan laivaston Scarpe-luokan sluuppi.

## Valmistus
Alus tilattiin Brestin laivastontelakalta, jossa köli laskettiin 1917. Alus laskettiin vesille huhtikuussa 1918 ja otettiin palvelukseen vielä samana vuonna.

## Palvelus
Alus sijoitettiin Atlantin partio-osastoon, josta se siirrettiin sotatoimien päätyttyä Mustallemerelle. Britannian kuninkaallinen laivasto valtasi kesäkuussa 1940 aluksen, joka upposi ilmahyökkäyksessä 14. huhtikuuta 1941 Falmouthin edustalla. Hylky nostettiin ja kunnostettiin. Alus romutettiin kesäkuussa 1953.

## Lähteet
*
*

### Viitteet
Scarpe (1917)

**Scarpe** oli Ranskan laivaston Scarpe-luokan sluuppi.

## Valmistus
Alus tilattiin Lorientin laivastontelakalta, jossa köli laskettiin 1917. Alus laskettiin vesille 31. lokakuuta 1917 ja otettiin palvelukseen vuonna 1918.

## Palvelus
Alus poistettiin laivastoluettelosta 1938.

## Lähteet
*
*

### Viitteet
Kruger

**Kruger** tarkoittaa muun muassa seuraavia:

## Sukunimi
* Barbara Kruger (s. 1945), yhdysvaltalainen taidemaalari, installaatio- ja käsitetaiteilija
* Diane Kruger (oik. Diane Heidkrüger, s. 1976), saksalainen näyttelijä
* Ehren Kruger (s. 5. lokakuuta 1972), yhdysvaltalainen elokuvakäsikirjoittaja ja tuottaja
* Frantz Kruger (s. 1975), eteläafrikkalaislähtöinen suomalainen kiekonheittäjä
* Heli Koivula-Kruger) (s. 1975), suomalainen entinen kolmiloikkaaja ja pituushyppääjä
* Johann Heinrich Louis Kruger (1857–1923), saksalainen matemaatikko ja geodeetikko, Gauss–Krüger-projektion kehittäjä
* Otto Kruger (1885–1974),i yhdysvaltalainen teatteri- ja elokuvanäyttelijä
* Paul Kruger (myös Krüger; 1825–1904), buurien brittiläisvastaisen vastarinnan johtaja ja Transvaalin tasavallan presidentti

## Muut
* Kruger 60, kahdesta punaisesta kääpiöstä koostuva kaksoistähti
* Kruger-sähke, Transvaalin presidentti Paul Krugerin 3. tammikuuta 1896 Saksan keisari Vilhelm II:lta saama onnittelusähke

## Katso myös
* Krüger
East African Breweries

**East African Breweries** (EABL) on kenialainen holdingyhtiönä toimiva panimokonserni, joka on brittiläisen alkoholikonserni Diageon tytäryhtiö. Yhtiö on perustettu vuonna 1922 ja sen kotipaikka on Nairobi. Konserniyhtiö valmistaa ja markkinoi oluita, viinejä, väkeviä alkoholijuomia ja alkoholittomia virvokejuomia sekä lasipulloja useassa Itä-Afrikan valtiossa. Panimokonserniin kuuluvia yhtiöitä ovat Kenya Breweries Ltd, Uganda Breweries Ltd, International Distillers Uganda Ltd, Serengeti Breweries Ltd, UDV (K) Ltd ja East African Maltings Ltd.

EABL lukeutui tammikuussa 2026 pörssiarvoltaan viiden suurimman Nairobin arvopaperipörssissä listatun yrityksen joukkoon (208,11 mrd. KES, eli noin 1,389 mrd. EUR, 9.1.2026).

## Lähteet

## Aiheesta muualla
Syvä pohjehermo

**Syvä pohjehermo** (, aikaisemmin ) on ihmisellä yksi säären keskeisistä hermoista. Se on toinen yhteisen pohjehermon () päätehaaroista.

## Anatomia

*Alkuperä: Hermo saa alkunsa pohjeluun (fibula) kaulan läheltä, jossa yhteinen pohjehermo haarautuu.
*Reitti: Hermo läpäisee lihasväliseinän ja siirtyy säären etumaiseen lihasaitioon. Se laskeutuu säären luuvälikalvoa pitkin yhdessä etumaisen säärivaltimon () kanssa.
*Päätepiste: Nilkan kohdalla hermo kulkee ojentajajänteiden pidätinsiteen () alta ja jakautuu jalkapöydän päällä mediaaliseen ja lateraaliseen päätehaaraan.

## Toiminnot

Syvä pohjehermo toimii motorisena eli liikehermona seuraaville säären etuosan ja jalkaterän lihaksille:
* Sääri: etumainen säärilihas (), kolmas pohjeluulihas (), varpaiden pitkä ojentajalihas ja isonvarpaan pitkä ojentajalihas .
* Jalkaterä: varpaiden lyhyt ojentajalihas ja isonvarpaan lyhyt ojentajalihas.

Syvä pohjehermo hermottaa myös tarsaaliluiden välisiä niveliä ja sen mediaalinen päätehaara hermottaa pientä aluetta ihoa isonvarpaan ja sen viereisen varpaan vastakkaisilla puolilla.

## Hermon vaurioituminen

Syvän pohjehermon vaurioituminen voi johtaa tyypillisesti "riippujalkaan" () eli kyvyttömyyteen koukistaa nilkkaa ylöspäin (dorsifleksio).

Hermon puristustila nilkan kohdalla voi aiheuttaa kipua tai puutumista ensimmäisessä varvasvälissä (ns. anteriorinen tarsaalitunnelioireyhtymä). Hermo voi joutua puristuksiin nilkan murtumien yhteydessä tai vaurioitua nilkkanivelen tähystyksessä tai jopa pelkästään liian tiukkojen korkokenkien käytöstä.

## Lähteet
Rafael Ahlström

**Erik Rafael Ahlström** (31. tammikuuta 1877 – 10. maaliskuuta 1918 Noormarkku) oli suomalainen yritysjohtaja, joka toimi Noormarkun ruukin johtajana. Ahlström oli kauppaneuvos Antti Ahlströmin ja tämän vaimon Eva Ahlströmin toisiksi vanhin poika. Hänen kerrotaan olleen kiinnostuneempi musiikista ja taiteesta kuin Ahlströmin perheyrityksestä.

## Kuolema
Ahlström kuoli 10. maaliskuuta 1918 Koliahteen joukkomurhassa. Testamentissaan hän toivoi, että suuri osa hänen omaisuudestaan lahjoitettaisiin Suomen valtiolle ja etenkin taiteelle. Lahjoitus annettiin Helsingin kaupungille ja Suomen Taideyhdistykselle. Taideyhdistykselle annettu raha käytettiin taiteen ostamiseen Ateneumin taidemuseolle, ja tästä syntyi Ahlströmin taidekokoelma.

## Lähteet
Toni Lampinen

**Toni Lampinen** (s. 29 joulukuuta 1989) on suomalainen vapaaottelija, joka ottelee esimerkiksi suomalaisissa Ice Cage Fighting ja Cage -organisaatioissa. Vuonna 2023 Lampinen otteli UFC Fight Passin vuoden otteluksi valitussa ottelussa ruotsalaista Andreas Gustafssonia vastaan.

## Ammattilaisottelut

## Lähteet
*https://www.tapology.com/fightcenter/fighters/119917-toni-lampinen
Wake Up Dead Man: Veitset esiin -mysteeri

**Wake Up Dead Man: Veitset esiin -mysteeri** (*Wake Up Dead Man: A Knives Out Mystery*) on Rian Johnsonin käsikirjoittama ja ohjaama yhdysvaltalainen mysteerielokuva vuodelta 2025. Se on kolmas *Veitset esiin* -elokuva. Daniel Craig palaa rooliinsa etsivä Benoit Blancina, joka tutkii kirkossa tapahtunutta kuolemantapausta. Muissa päärooleissa ovat Josh O’Connor, Glenn Close, Josh Brolin, Mila Kunis, Jeremy Renner, Kerry Washington, Andrew Scott, Cailee Spaeny, Daryl McCormack ja Thomas Haden Church.

*Wake Up Dead Man* sai ensi-iltansa Netflixissä 12. joulukuuta 2025.

## Näyttelijät

## Lähteet
Stuhr

**Stuhr** on kunta Ala-Saksin osavaltiossa Saksassa. Se on asukasluvultaan Saksan toiseksi suurin kunta vailla kaupunkioikeuksia. Stuhr sijaitsee välittömästi Bremenin eteläpuolella Diepholzin piirikunnan pohjoisosassa.

## Maantiede
Stuhrin etäisyys Bremenistä on kuusi kilometriä lounaaseen. Stuhr koostuu osa-alueista Brinkum, Fahrenhorst, Groß Mackenstedt, Heiligenrode, Moordeich, Seckenhausen, Stuhr ja Varrel.

## Historia
Nykyinen Stuhr syntyi vuonna 1974 suurten kuntaliitosten seurauksena. Bremenin liepeillä sijaitseva Stuhr syntyi kaikkiaan kahdeksan kunnan liittymästä. Kunta sai taloudellista hyötyä etenkin logistiikan, kaupan ja palvelualojen yrityksistä. Ensimmäinen maininta Stuhrista on vuodelta 1171. Varrelista ensi maininta on vuodelta 1289. Väekkäin osa-alue eli Brinkum mainitaan ensimmäisen kerran vuonna 1063.

Stuhrin vanhaa arkkitehtuuria edustaa muun muassa kirkko Pankratiuskirche, jonka historia alkaa 1180-luvulta.

## Talous ja liikenne
Cordes & Graefe on yli sadan tukkumyyjän yhteenliittymä, jolla on sadoittain toimipisteitä kautta Saksan. BSG Bremer Sand tarjoaa maanrakennus- ja purkupalveluita. Bundesautobahn 28 päättyy Stuhriin, missä se yhtyy Bundesautobahn 1:een.

## Lähteet

## Aiheesta muualla
*Stuhr, Ala-Saksi, Saksa — Sunrise, Sunset, and Daylength
Otto Krümmel

**Otto Krümmel** (1854–1912) oli saksalainen maantieteilijä. Hän oli vuodesta 1883 maantieteen professori Kielin yliopistossa, dosentti Kielin meriakatemiassa ja vuodesta 1911 Marburgin yliopiston professori. Hänen erikoisalaansa oli valtamerentutkimus. Hän seurasi 1889 merentutkimusretkikuntaa Atlantin valtamerellä..

## Julkaisut
* *Versuch einer vergleichenden Morphologie der Meeresräume*
* *Der Ozean*
* *Die Bewegungsformen des Meeres* (2. osa Heinrich Georg von Boguslawskin julkaisua *Handbuch der Ozeanographie*, Verkossa)
* *Reisebeschreibung der Planktonexpedition*

## Lähteet

## Aiheesta muualla
Ylä-Löppö

**Ylä-Löppö** (myös **Löpönlampi**)  on saareton metsäjärvi Pohjois-Karjalan Lieksassa. Sen pinta-ala on noin 35,4 hehtaaria. Etäisyys Joensuusta on 91 kilometriä pohjoiseen.

## Maantiede
Ylä-Löppö on pitkänkapea järvi, jonka ulottuvuus etelästä pohjoiseen on noin 1,7 kilometriä. Järven niemillä ja lahdilla ei ole karttanimiä. Runsas viidesosa Ylä-Löpöstä on vähintään kymmenen metriä syvä. Syvin kohta, noin kuusitoista metriä, sijaitsee altaan eteläpuoliskolla.

Ylä-Löpön kaakkoisrannan Löpönvaara kohoaa ylängöksi. Ylä-Löpön länsiranta on suovoittoista. Järven lounaisrannalla on vähäisiä merkkejä asutuksesta. Runsaan kilometrin päässä Ylä-Löpöltä itään kulkee maantie 524.

Ylä-Löpön ainoa nimetty tulouoma virtaa lännestä Teerisuon halki Teeripurona ja laskee järven pohjoispuoliskolle.

Ylä-Löpön vesitilavuus on 2&nbsp;004&nbsp;000 kuutiometriä.

Ylä-Löppö (04.426.1.002) kuuluu Kokkojoen valuma-alueeseen (04.426), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma-alue (04.4). Ylä-Löppö on kolmanneksi laajin Kokkojoen valuma-alueen 23 järvestä. Laajin on Toivaanjärvi.

## Lähteet
Joni Salovaara

**Joni Salovaara** (s. 29. joulukuuta 1985) on suomalainen entinen vapaaottelija, joka otteli muun muassa suomalaisessa Cagessa ja englantilaisessa Cage Warriors-organisaatiossa, jossa hän on otellut höyhensarjan mestaruudesta kerran, mutta hävisi ottelun luovutuksella. Salovaara lopetti uransa vuonna 2017, mutta hän teki paluun vuonna 2025, kun hän otteli Ice Cage 4 -tapahtuman pääottelussa Makwan Amirkhania vastaan.

## Ammattilaisottelut

## Lähteet
Adalbert (nimi)

**Adalbert** on miehen etunimi.

Adalbert-nimen osina ovat useissa germaanisissa henkilönnimissä esiintyvät ’jaloa’ (muinaisyläsaksan *adal*) sekä ’loistavaa’ (muinaisyläsaksan *beraht*) merkitsevät sanat. Nimen lyhentymänä on syntynyt miehennimi *[[Albert]].* Saman nimen muinaisenglantilainen variantti on *Ethelbert (Æþelbeorht).*

## Tunnettuja Adalbertejä

* Adalbert Prahalainen (956–997), piispa ja pyhimys
* Adalbert Magdeburgilainen (k. 981), piispa ja pyhimys
* Adalbert Gyrowetz (1763–1850), böömiläinen säveltäjä
* Adalbert Krueger (1832–1896), saksalainen tähtitieteilijä
* Adalbert Lontschar (1885–1947), itävaltalainen kenraali
* Adalbert Ndzana (1939–2025), kamerunilainen roomalaiskatolinen piispa
* Adalbert Stifter (1805–1868), itävaltalainen kirjailija ja taidemaalari
* Adalbert Wahl (1871–1957), saksalainen historioitsija

## Lähteet
Vuodevaatteet

**Vuodevaatteet** eli **petivaatteet** ovat tekstiilejä, joita käytetään vuoteen peittämiseen ja pehmustamiseen. Niihin sisältyy lakanat, tyynyt, peitot sekä erilaiset koristeet ja suojukset.

## Pesu ja hoito
Vuodevaatteiden säännöllinen pesu on tärkeää, sillä ihminen viettää noin kolmasosan elämästään sängyssä. Lakanat ja pussilakanat tulisi vaihtaa vähintään kaksi kertaa kuukaudessa ja tyynyliinat kerran viikossa. Vuodevaatteet tulisi pestä vähintään 60 asteen lämpötilassa, jotta bakteerit ja pölypunkit kuolevat. Valkoiset lakanat kestävät pesun jopa 90 asteessa.

Tyynyt on hyvä pestä muutaman kerran vuodessa ja peitto kerran vuodessa. Myös patja tulisi silloin tällöin imuroida ja petauspatja pestä. Kuivausrummun sijaan vuodevaatteet voi ripustaa ulos kuivumaan, jolloin ne tuntuvat erityisen raikkailta.

## Materiaalit
Puuvilla on yleisin lakanamateriaali. Se on luonnonkuitu, joka hengittää, tuntuu miellyttävältä ja imee hyvin kosteutta. Satiinisidoksinen puuvillakangas on sileä ja pehmeä, ja sitä suositellaan usein allergikoille sen tiiviyden vuoksi. Pellavalakanat hengittävät hyvin ja tuntuvat tarpeen mukaan viileiltä tai lämpimiltä. Tekokuitu- ja sekoitekankaat kuivuvat nopeasti mutta voivat tuntua hiostavilta, sillä ne eivät hengitä kuten luonnonkuidut.

## Vuodevaatteita

## Lähteet